SPA พุ่งกระฉูด10% สวนโบรกฯหั่นประมาณการกำไรปีนี้-ราคาแรงเกินพื้นฐาน!
SPA พุ่งกระฉูด10% สวนโบรกฯหั่นประมาณการกำไรปีนี้-ราคาแรงเกินพื้นฐาน!
SPA พุ่งกระฉูด10% สวนโบรกฯหั่นประมาณการกำไรปีนี้-ราคาแรงเกินพื้นฐาน!
19 พ.ค. 2563

ผู้สื่อข่าวรายงานว่า บริษัท สยามเวลเนสกรุ๊ป จำกัด (มหาชน) หรือ SPA  ณ เวลา อยู่ที่ระดับ 6.20 บาท บวก 0.55 บาท หรือ 9.73% ด้วยมูลค่าซื้อขาย 53.90 ล้านบาท

บล. ทิสโก้ ระบุในบทวิเคราะห์ว่า SPA แนะนำ “ถือ” ราคาเป้าหมาย 5.10 บาท/หุ้น ผลประกอบการอ่อนแอกว่าคาดทั้งรายได้และอัตรากำไรที่ลดลงเป็น 15.6% จากเดิมที่ 32.3% ในช่วงไตรมาส1/63 ผลกระทบของ TFRS16 และ TFRS9 รวมกันเพียง 5 ล้านบาท หลักๆ จากดอกเบี้ยจ่ายที่เพิ่มขึ้น และแม้ว่าผู้บริหารจะมีความพยายามในการลดต้นทุนลง แต่เชื่อว่าผลประกอบการไตรมาส2/63 จะยังคงขาดทุนทำให้เราคาดว่าผลประกอบการปีนี้จะขาดทุน 32 ล้านบาท ก่อนที่จะฟื้นตัวขึ้นเป็น 112 ล้านบาท และ 265 ล้านบาทในปี 2021 – 22F
แม้ว่าจะมีการเปิดสาขาเพิ่มขึ้น 2 สาขา รายได้รวมอยู่ที่ 238 ล้านบาท ลดลง 30%เทียบช่วงเดียวกันของปีก่อนต่ำกว่าที่คาด 15% จากนักท่องเที่ยวจีนที่ชะลอตัวลง (ยกเลิก VOA) ในช่วงกลางเดือน มี.ค. ด้าน OPEX ปรับตัวลดลง 28%เทียบช่วงเดียวกันของปีก่อนเนื่องจากแผนในการลดค่าใช้จ่ายและลดเงินเดือนของผู้บริหาร แต่อย่างไรก็ตาม อัตรากำไรจากการดำเนินงานอยู่ที่ 4.8% ลดลงจากเดิมที่ 21.3% ในช่วงไตรมาส1/63 จากผลของต้นทุนคงที่ เช่น ค่าเช่า และมาตรการป้องกันโรค
ปรับประมาณการปี 2020 – 21F ลงเป็นขาดทุน 63 ล้านบาท และ กำไร 112 ล้านบาทตามลำดับ เพื่อสะท้อน 1) ปรับลดรายได้ลง 32% และ 8% เป็น 654 ล้านบาท และ 1.1 พันล้านบาท ตามลำดับ 2) อัตรากำไรลดลงเป็น 12.5% และ 27% ตามลำดับจากเดิมที่ 27% และ 33% 3) ดอกเบี้ยจ่ายเพิ่มขึ้นจากทั้งหนี้สินที่เพิ่มขึ้น และมาตรฐานทางบัญชี ภายใต้สถานการณ์ปัจจุบัน SPA มีการเปิดสาขาเพิ่มขึ้น 1 สาขาในปี 2020F และ 2 สาขาในปี 2021F
แนะนำให้ “ถือ” โดยมีมูลค่าที่เหมาะสม 5.10 บาท (DCF) เนื่องจากมองว่าการฟื้นตัวต้องใช้เวลาที่นาน 